維基

維基係維基媒體基金會嘅一個商標，專係用響所有由維基媒體基金會營運、使用Wiki引擎發展嘅中文網站上面。

「維基」呢個詞語嚟自「Wikipedia」嘅中文譯名「維基百科」：「維」係綁嘢嘅大繩，又或者係解網，引申到互聯網；「基」係指事物嘅根本，或者建築物嘅地基。「維基百科」夾埋可以引申做互聯網裡面裝住人類基礎知識嘅百科全書，係一種採用Wiki協作系統技術嘅線上百科。之後其他兄弟項目都用「維基」呢個詞語，包括維基新聞、維基辭典、維基語錄、維基書本、維基文庫、維基物種、維基學府等等。

相關 
維基媒體基金會
Wiki

維基媒體